Taipaner

innlandstaipan
 vanlig taipan
 vestlig ørkentaipan

Taipaner (Oxyuranus) er en slekt som består av tre arter med store (opp til tre meter lange) giftsnoker. Artene er endemiske for Oseania (i hovedsak Australia). Navnet har de etter Thaypan-stammen, en gruppe av den australske urbefolkningen som lever på Cape York-halvøya i Queensland. Taipaner er hurtige og har svært potent gift. Taipanene lever i hovedsak av små pattedyr.

 Arter 
Det er tre kjente arter med taipaner, som alle regnes blant verdens giftigste slanger. En av artene er så nyoppdaget (2006-09-22) at den først ble beskrevet vitenskapelig i 2007. Det er slått fast at den er søsterarten til to andre.

 Vanlig taipan eller kysttaipan (O. scutellatus) ble tidligere inndelt i to underarter: «kysttaipan» (O. s. scutellatus) og «Papuataipan» (O. s. canni), men nyere fylogenetiske studier har vist at det allikevel ikke er større forskjell på dem og underartsbegrepet er forlatt. Kysttaipanen kan være aggressiv om den føler seg truet. Den er stedegen for sørkysten av Papua Ny-Guinea og det nordlige Australia. Arten regnes blant de fem giftigste slangene i verden (LD50 = 0,099 mg/kgOxyuranus microlepidotus. International Programme on Chemical Safety (IPCS). Besøkt 2015-05-08). Arten kjennetegnes av det nærmest hvite hodet. Den er også den største av artene fysisk.
 Innlandstaipanen eller ørkentaipan (O. microlepidotus) er teknisk sett «verdens giftigste slange» (LD50 = 0,025 mg/kg), men nødvendigvis ikke den farligste. Den lever midt i den australske ørkenen, der bare et fåtall mennesker ferdes, og har såvidt australske myndigheter vet ingen menneskelige dødsfall på samvittigheten.Michael von Bulow. 2015-01-20. Hvilken slange er verdens giftigste? National Geographic Norge. besøkt 2015-05-08
 Vestlig ørkentaipan (O. temporalis) ble først oppdaget ved Walter James Range i Vest-Australia, nær grensen mot Nordterritoriet og Sør-Australia.Doughty et al. (2007). A new species of taipan (Elapidae: Oxyuranus) from central Australia. Zootaxa, 1422:. Den er mindre giftig enn innlandstaipanen (LD50 = 0,075 mg/kg).Barber, C. M., Madaras, F., Turnbull, R. K., Morley, T., Dunstan, N., Allen, L., … Hodgson, W. C. (2014). Comparative Studies of the Venom of a New Taipan Species, Oxyuranus temporalis, with Other Members of Its Genus. Toxins, 6(7), 1979–1995. doi:10.3390/toxins6071979. Besøkt 2015-05-07. Senere har denne arten også blitt registret andre steder i Vest-Australia.Brennan et al. (2012). Redescription of the western desert taipan, Oxyuranus temporalis (Serpentes: Elapidae), with notes on its distribution, diet and genetic variation. Australian Journal of Zoology, 59(4):227-235.

 Referanser 

 Eksterne lenker 


Kategori:Giftsnoker
Kategori:Australias krypdyr
Kategori:Krypdyr formelt beskrevet i 1923
Kategori:Oseanias fauna